CELEX: 62020CN0290
Language: et
Date: 2020-06-30 00:00:00
Title: Kohtuasi C-290/20: Eelotsusetaotlus, mille on esitanud Satversmes tiesa (Läti) 30. juunil 2020. aastal – AS Latvijas Gāze versus Latvijas Republikas Saeima, Sabiedrisko pakalpojumu regulēšanas komisija

7.9.2020   
            
            
               ET
            
            
               Euroopa Liidu Teataja
            
            
               C 297/34
            
         
      Eelotsusetaotlus, mille on esitanud Satversmes tiesa (Läti) 30. juunil 2020. aastal – AS Latvijas Gāze versus Latvijas Republikas Saeima, Sabiedrisko pakalpojumu regulēšanas komisija
      (Kohtuasi C-290/20)
      (2020/C 297/46)
      Kohtumenetluse keel: läti
      
         Eelotsusetaotluse esitanud kohus
      
      Satversmes tiesa
      
         Põhikohtuasja pooled
      
      
         Kaebaja: AS Latvijas Gāze
      
         Teised menetlusosalised: Latvijas Republikas Saeima, Sabiedrisko pakalpojumu regulēšanas komisija
      
         Eelotsuse küsimused
      
      
                  1.
               
               
                  Kas direktiivi 2009/73/EÜ (1) artiklit 23 ja artikli 32 lõiget 1 tuleb tõlgendada nii, et liikmesriigid peavad võtma vastu õigusnormid, mille kohaselt ühelt poolt võivad kõik lõpptarbijad valida, millist liiki võrguga – ülekande- või jaotusvõrk – liituda, ja teiselt poolt on võrguhaldur kohustatud võimaldama neil asjaomase võrguga liituda?
               
            
                  2.
               
               
                  Kas direktiivi 2009/73/EÜ artiklit 23 tuleb tõlgendada nii, et liikmesriigid on kohustatud võtma vastu õigusnormid, mille kohaselt on maagaasiedastusvõrguga lubatud liituda ainult lõpptarbijatel, kes ei ole kodutarbijad (st üksnes tööstustarbijatel)?
               
            
                  3.
               
               
                  Kas direktiivi 2009/73/EÜ artiklit 23, eelkõige mõistet „uus tööstustarbija“ tuleb tõlgendada nii, et see artikkel paneb liikmesriikidele kohustuse kehtestada õigusnormid, mille kohaselt on lubatud maagaasiedastusvõrguga liituda ainult sellistel lõpptarbijatel, kes ei ole kodutarbijad (st ainult tööstustarbijatel), keda ei ole varem olnud jaotusvõrku ühendatud?
               
            
                  4.
               
               
                  Kas direktiivi 2009/73/EÜ artikli 2 punkti 3 ja artiklit 23 tuleb tõlgendada nii, et nendega on vastuolus liikmesriigi õigusnormid, mille kohaselt hõlmab maagaasi ülekandmine maagaasi ülekandmist otse lõpptarbija maagaasitarnevõrku?
               
            
         (1)  Euroopa Parlamendi ja nõukogu 13. juuli 2009. aasta direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT 2009, L 211, lk 94).